open-index/open-wikipedia-markdown huggingface dataset:
Optimisme

**Optimisme** nopo nga iso pomusarahan om kotumbayaan do toinsanai aasil goos di winonsoi nopo nga osonong  om positif, miampai kogonop do angkab di momonsoi. Optimisme nopo nga kopogowit do rati om pomusarahan do kopisulak do rati pesimisme. Anologi montok goduduo pomusarahan diti nopo nga pioniton do iso suang waig id galas: sosongulun optimisme mogintong do ginumu waig di haro id galas di nga sosongulun pesimis nopo nga mogintong om monilai do liwang id suang galas di it aiso waig.

Hogot optimisme naanu mantad boros latin ii no tu 'optimum', ii kopogowit do rati 'noikot vinasi'. Rahung optimisme id suang boros nopo nga nohuyad sabaagi kalansanan do aasil di osonong id pogibabarasan di kohompit. Fenomena diti oroitan id psikologi sabaagi optimisme kiangkab. Ahal diti popokito do kotumbayaan maso dumontol di osonong. Mantad di nogi, ahal diti nosiliu sabaagi ula di oguno montok monoguang do koinggoritan.

Teori optimisme papanggum no do model angkab om pm model woyo huyadan. Laang montok monukat optimisme nakaanu nokoburu id suang sistem goduduo teori diti, miagal ko mogisusuai bontuk poniiisan oreintasi montok mongilo definisi optimisme di bobos totopot, toi ko poguhatan it pinalan montok moniis optimisme mantad woyo popotolinahas.

Variasi optimisme om pesimisme milo matu do tungkuson om popokito do sistom biologi gisom id taang pointantu. Optimisme nogi nga arahung mantadfaktor posorili, kohompit no posorili do paganakan dengan beberapa pihak menunjukkan bahawa sifat ini dapat dipelajari., miampai haro piipiro tinimungan tulun di nokoboros do rahung diti milo torindakon om balajaron. Optimisme nogi nga pioniton do kolidasan sosongulun.

## Sukuon

## Noputan Labus
*
Pesimisme

**Pesimisme** nopo nga ula pimusarahan di negatif. Maya pomusarahan diti, aasil iso-iso ahal nopo nga aasil dit mada do aanu. Pesimis kiwaa koubasanan do poposuul do ahal-ahal negatif id suang koposion diolo.  Pomusarahan diti nopo nga kopogowit do rati di kopisulak do rati optimisme. Anologi montok goduduo pomusarahan diti nopo nga pioniton do iso suang waig id galas: sosongulun pesimis nopo nga mogintong om monilai do liwang id suang galas di it aiso waig nga sosongulun optimisme mogintong do ginumu waig di haro id galas di. Mantad po di laid, pesimisme nakaanu manahak do bagas tagayo kumaa ogumu gana pomusarahan
.

Falsafah pesimisme kopogowit do konsep di kiula anti-optimistik. Konsep diti okon ko popohompit do emosi-emosi negatif mantad sosongulun nga iso konsep pomusarahan di mangantob dot toinsanai angkab koburuon di roitan do tinimungan optimisme sabaagi angkab. Tinimungan di kotorimo om momoguno pomusarahan diti insaru kopianit do nihilisme, iri no tu iso pomusarahan otumbayaan do koposion nopo nga ingga rati om aiso nilai intrinsik.

## Sukuon

## Noputan Labus
*  
*
Seririt

**Seririt** nopo nga watas (*[[kecamatan]]*) id regensi do Buleleng ponong koibutan do Bali, Indonesia. Kohompit do kinoyonon soginayo 111.78&nbsp;km² miampai populasi soginumu 67,572 maamaso bancian toun 2010 om 93,412 maamaso bancian 2020; ginumu bobos poinwagu nopo nga 98, 380 (mamaso pintangaan do 2022).

Longkod pomorintaan nopo nga' id kakadayan do Seririt.

## Sukuon
Payangan

**Payangan** nopo nga watas id Regensi Gianyar, Bali, Indonesia. Kinoyonon diti nopo nga miinsomok miampai do Ubud.

Tumanud do banci toun 2010, kinyonon nopo diti nga soginayo 75.88 km2 miampai populasi soginumu 41,164; om bobos poinwagu nopo nga lobi kuang 43,190 (pintangaan 2019).
## Sukuon
Sukawati

**Sukawati** nopo nga watas id Regensi Gianyar, Bali, Indonesia. Maamaso banci toun 2010, kinoyonon diti nopo nga soginayo 55.02 km2 miampai populasi soginumu 110,429; om data bobos poinwagu nopo nga soginumu 125,470 (pintangaan do 2019).

Watas id Sukawati diti kohompit no kampung (kakadayan *kelurahan* om labus kakadayan *desa*) id Batuan, Batuan Kaler, Batubulan, Batubulan Kangin, Celuk, Guwang, Kemenuh, Ketewel, Singapadu, Singapadu Kaler, Singapadu Tengah om Sukawati.

## Sukuon
Sukasada, Buleleng

**Sukasada** nopo nga watas (*kecamatan*)id regensi Buleleng ponong koibutan do Bali, Indonesia.


File:Volcanic Rock gorge - Canyoning in Bali - Indonesia.jpg|Aling Gorge, pialatan do Tagal Linggah (kabaatan) om Pangi Anom (koibutan)
Busung Biu, Buleleng

**Busung Biu** nopo nga watas (*[[kecamatan]]*) id regensi do Buleleng id koibutan do Bali, Indonesia. Aktif kopio o kerajaan Bali id watas diti montok popoingkawas pioputan do kampung diti om nagatangan di 11 Ngiop 2007, id kampung Umejero.

## Sukuon
Tegallalang

**Tegallalang** nopo nga watas id Regensi Gianyar, Bali, Indonesia. Maamaso bancian 2010, kinoyonon diti nopo nga soginayo 61.80 km2 miampai populasi 50,625; om bobos poinwagu nopo nga 53,760 (maamaso pintangaan 2019).
Poinladsong lobi kuang 10&nbsp;km id koibutan do Ubud, ranahon parai kiteres nopo nga pamagayat do tutumombului montok rumikot id kinoyonon diti.

## Galeri

Bali – Rice terrace (2688147280).jpg|Ranahon parai kiteres


## Sukuon
Blahbatuh

**Blahbatuh** nopo nga watas id Regensi Gianyar, Bali, Indonesia. Maamaso banci 2010, kinoyonon diti nopo nga soginayo 39.70 km2 miampai populasi 65,875; om i bobos poinwagu nopo nga 72,140 (maamaso pintangaan 2019).

Iti nopo nga tapak kinorubaan arkeologi di toun 2010-an.

## Sukuon
Anelosimus bali

***Anelosimus bali*** nopo nga iso kawo spesies korut i d Bali, Indonesia, om pinungaranan tumanud ngaran kinoyonon dii. Ii nopo nga spesies id disan kotogisan, orubaan id puun bakau kiroun okoro poingompus kotogisan. Holotaip nopo nga golupo (betina) om  konoruon.  Aiso spesimen tontoluhan di noilaan, om au po noilaan o struktur sosial do spesies diti. Norubaan om nointutunan ii kumoinsan nogi ontok tounn 2012 di Ingi Agnarsson.

## Sukuon
Boros Bali–Sasak–Sumbawa

**Boros Bali–Sasak–Sumbawa** nopo nga iso tinimungan boros i mionit om gunoon id Indonesia id boogian kotonobon Kepulauan Sunda Kecil (Bali om Nusa Tenggara Barat). Tolu boros dii nopo nga Boros Bali id Bali, Boros Sasak id Lombok, om Boros Sumbawa id boogian kotonobon Sumbawa.

 

*Boros Bali
*Sasak–Sumbawa
**Boros Sasak
**Boros Sumbawa

Boros ngaawi nopo diti nga kiwaa piagalan miampai Boros Jawa, id nombo minaganu o piipiro klasifikasi dii sabaagi kointalangan do pionitan boros dii. Sundung do ingkaa, piagalan nopo dii nga maya 'register' akawas (boros formal/boros diraja) id suang boros Bali om Sasak; nung gunoon o 'register' di osiriba (boros pibarasan toomod), lobi atalang o pionitan dii miampai Boros Madura om Melayu. (Intangai Boros Malayo-Sumbawan.

Au otolinahas o koiyonon do boros Bali–Sasak–Sumbawa id suang booyungan boros Melayu-Polinesia. Pinosuang di Adelaar (2005) o boros ngaawi diti id suang subtinimungan di lobi agayo om ointutunan sabaagi "Malayo-Sumbawan",  nga poinkakal po sogu diti sabaagi kontroversi.

## Boros

## Sukuon
Kulkul

**Kulkul** nopo nga iso kawo kakamot komunikasi tradisional montok mogigion id Bali ii no kakamot pounion i koubasanan winonsoi mantad kayu toi ko' poring. Id monikid kompleks tradisional Bali, kiwaa au okuri mantad iso o kulkul. Suai ko id Bali, Kulkul i koubasanan lohowon sabaagi kentongan nga haro nogi pointongkop Indonesia. Mantad dii, kulkul nopo nga kakamot piromutan tradisional momogun Indonesia.

Pounion o Kulkul montok mogisuusuai tudu, kohompit no pamalahawan mogititimung, pamalahawan kerahan kinoris om isarat koligogon labus kaampai kadaat pomogunan om sangod mantad labus.

## Sajara
Ontok timpu Jawa-Hindu, roitan o kulkul sabaagi *slit-drum* ii no tabuhan miampai luang poinaru i winonsoi mantad kakamot gangsa. Montok momogun Bali, istilah kulkul nopo nga haro id suang hiis *Jawa-Hindu Sufamala*. Piipiro manuskrip lontar Bali nogi nga nakarait do aplikasi kulkul miagal do *Awig-awig Desa Sarwaada*, *MarkaNdeya Purana*, om *Diwa Karma*. Kaapat-apat naskah kuno Bali diti popolombus kokomoi kapansalan kayu id suang koposion momogun sandad. Kayu nopo nga kakamot impohon i kiwaa pionitan miampai tulun. Ontok panaladan Belanda id Indonesia, lobi ointutunan o kulkul miampai ngaran *tongtong*.

## Sukuon
Abiansemal

**Abiansemal** nopo nga watas (*kecamatan*) id Regensi Badung id Bali, Indonesia. Kohompit iti do kinoyonon soginayo 69.01 km2, om populasi soginumu 88,144 maamaso banci 2010 om soginumu 98,904 maamaso banci 2020. Ibu kota montok watas diti nopo nga Abiansemal.

## Sukuon
Blahkiuh, Abiansemal, Badung

**Blahkiuh** nopo nga iso kampung/kelurahan id suang (*watas*) kecamatan Abiansemal, Kabupaten Badung, Wilayah Bali, Indonesia.

Piolitan wilayah Desa Adat Blahkiuh ponong koibutan nopo nga miwolit miampai Desa Sangeh, id sampaping kosilahon miwolit miampai Tukad Yeh Adeng, ponong kabaatan miwolit miampai Desa Adat Abiansemal, om ponong sampaping kotonobon miwolit miampai Tukad Yeh Penet. Desa Adat Blahkiuh nogi nga kiwaa tolu kinoyonon panaraban do rata (Setra). Kiwaa  Bumi Perkemahan Pramuka Dukuh id Desa Adat Blahkiuh i ointutunan id Bali. Bumi Perkemahan nopo diti nga i **Anak Agung Mayun** o sanganu, ii no raja di laid om dinondo nopo nga pinatahak kumaa Desa Adat Blahkiuh kaampai no Pura Luhur Giri Kusuma o kotoinaan. Binuruanan o Desa Adat Blahkiuh do songulun Luguan Desa **I Nyoman Subrata, SH**. Suai ko' buruanon do Luguan Desa, buruanon nogi o Desa Adat Blahkiuh do songulun Bendesa id nombo babaino nopo nga poingigit di **Ida Bagus Nyoman Mas, SS.Kar.**

Kogumuan nopo toud ekonomi mogigion Desa Blahkiuh nga momumutanom, papadagang suai ko' sektor swasta om sektor porinta (PNS).

## Poskod
Poskod nopo di gunoon id Blahkiuh nga 80352. Blahkiuh nopo nga iso mantad 18 kampung/kelurahan id suang watas Abiansemal.

## Mogigion
Tumanud bancian Indonesia ontok toun 2004, mogigion nopo id Blahkiuh nga soginumu 4825.

## Sukuon
  

## Noputan labus
* Pogihuman numbur poskod
* Pogihuman id Google
Tanjung Benoa

**Tanjung Benoa** nopo nga semenanjung id subwatas (*kelurahan*) mantad Kuta Kabaatan, watas Kabupaten Badung id Bali. Otutunan iti miampai do kotogisan dau. Tanjung Benoa diti nogi nga iso kinoyonon montok sipoot waig miagal do *banana boat*, pantalapan skuba, *rolling donuts*, *seawalker*, *flying fish* om *snorkeling*.

Iti nopo nga walai montok **Benoa Cruise International Terminal** hinonggo soginumu 50 kapal mamanau monikid tadau.

## Sukuon
Tibubeneng

**Tibubeneng** nopo nga' kampung id kabaatan do Bali, Indonesia.

Tibubeneng nopo nga soboogian do Canggu gisom di piniduo di toun 1997. Iti nopo nga pinuruanan do *perbekel* di nopili, toi ko luguan kampung. Kiwaa limo sikul tosiriba om iso sikul menengah tosiriba id kampung diti. Kogumuan do mogigion id kampung diti nopo nga kiugama Hindu Bali, om minoriti o ugama Islam.  Antakan di toun 2018, sabaagi soboogian mantad do Festival Pantai Berawa, soginumu 5,555 susumayau kecak minomonsoi koposolimbahan miampai mogiandad, i nakaanu do minomonsoi rekod sompomogunan. membuat persembahan serentak, mencipta rekod dunia.

## Nuut

## Sukuon
* 
* 
* 
*
Gamelan selunding

***Gamelan selunding*** (ija'on sabaagi ***selonding***) nopo nga iso ensembel muzik gamelan mantad Bali, Indonesia. Nontodon nopo Ensembel *selunding* nga mantad Tenganan, iso kampung id Bali Kosilahon; au no insaru orubaan o ensembel diti. Rati nopo do Selunding nga 'agayo' toi ko' 'abantug'. *Selonding* nogi nga iso kakamot muzik i winonsoi mantad besi.

## Intangai nogi
* Gamelan
* Beleganjur
* Gong kebyar

## Sukuon
Nihilisme

**Nihilisme** it naanu mantad boros Latini, nihil ii kopogowit do rati aiso nunu-nunu. Mantad di, nihilisme nopo nga iso kotumbayaan do au monorimo do toinsanai nnilai om woyo momusorou ii haro id pomogunan. Tamunud korotian falsafah diti, koposion id pomogunan diti ingga rati om aiso tudu'. Tinimungan tulun dau nogi nga poposotol do aiso sistom moral di totopot. Sabab toinsanai nilai moral winonsoi id ula abstrak. Mantad di, aiso nilai moral di nuru do tonudon, om aiso ahal winonsoi di bobos totopot.

Hogot nihilisme gunoon nogi sabaagi pionitan do anomie montok popotolinahas do kowowoyoo di aiso no lansanon om sondihon gisom korikot id taang do aiso kaharaan di kiwaa rati; toinsanai nga aiso rati om tudu', om mantad fenomena dilo no ii kounsub do koburuon sabab haro goos papaharo di aiso miagalko koubasanan om oturan. Kotumbayaan futurisme om dekonstruksionisme nabarasan sabaagi 'nihilistik' id taris timpu di kopisuai tumanud konteks di kopisuai.

## Intangai nogi

* Ateisme
* Edvard Munch: Ekspresionisme
* Ivan Turgenev
* Luigi Pirandello
* Max Stirner
* Skeptisisme

## Nuut
.mw-parser-output .reflist{font-size:90%;margin-bottom:0.5em;list-style-type:decimal}.mw-parser-output .reflist .references{font-size:100%;margin-bottom:0;list-style-type:inherit}.mw-parser-output .reflist-columns-2{column-width:30em}.mw-parser-output .reflist-columns-3{column-width:25em}.mw-parser-output .reflist-columns{margin-top:0.3em}.mw-parser-output .reflist-columns ol{margin-top:0}.mw-parser-output .reflist-columns li{page-break-inside:avoid;break-inside:avoid-column}.mw-parser-output .reflist-upper-alpha{list-style-type:upper-alpha}.mw-parser-output .reflist-upper-roman{list-style-type:upper-roman}.mw-parser-output .reflist-lower-alpha{list-style-type:lower-alpha}.mw-parser-output .reflist-lower-greek{list-style-type:lower-greek}.mw-parser-output .reflist-lower-roman{list-style-type:lower-roman}

## Sukuon

## Noputan Labus
* Arabian Nihilists Network
Bakbakan, Gianyar

**Bakbakan** nopo nga kampung i poinladsong id Gianyar id kopulauan Bali, ponong koibutan do longkod kakadayan Gianyar.

## Ngenjung Sari
Ngenjung Sari nopo nga soboogian mantad Bakbakan sabaagi iso sub-kampung di tokoro om poinlongkod id Gianyar id kopulauan Bali, id boogian koibutan do ibu kota kakadayan Gianyar. Soboogian do kampung Bakbakan.

## Sukuon

*
Tampaksiring

**Tampaksiring** nopo nga kakadayan id taatanga do Bali, Regensi Gianyar, Indonesia. Maamaso banci 2010, kinoyonon diti nopo nga soginayo 42.63&nbsp;km2 miampai populasi soginumu 45,818; om bobos poinwagu nopo nga 48,740 (id pintangaan do 2019). Iti nopo nga kinoyonon hinonggo poinladsog o Kuil Nulu Kawi om tapak arkeologi  om nogi Senang Hati Foundation.

Hogot "Tampak" id suang do boros Bali nopo nga kirati do lapap, om "Siring" nopo nga kirati do Serong. Tumanud do lagenda, piras do nulu hinonggo poinladsong o kakadayan diti baino, tinuridong mantad do nulokon songulun raja i kingaran do i Mayadenawa. Tampaksiring nogi nga iso kerajaan tapangkal maamaso timpu pra-panaladan do Bali. Kinoyonon diti nopo nga hinonggo poinladsong o Kuil Tirta Empul

Kokompungan id posorili do Tampaksiring nopo nga: Manukaya, Pejeng, Pejeng Kaja, Pejeng Kangin, Pejeng Kawan, Pejeng Kelod, Sanding, om Tampaksiring.

## Istana Presiden
Tampaksiring nogi nga' hinonggo poinladsong o Istana Tampaksiring, iso mantad 6 istana presiden id Indonesia. Winonsoi o Istanan diti id pialatan do 1957 om 1960 maamaso kotimpuunon di Presiden Sukarno. Bongunan kompleks diti nopo nga poinsasad id kinoyonon soginayo 19 hektar. Winonsoi o bongunan istana tapangkal id kinoyonon di lobi tawakas miampai pointoguang do Kuil Tampaksiring Tirta Empul on Nulu Agung.

## Sukuon

## Noputan labus
Ngerebong

**Ngerebong** nopo nga kampung id Kesiman, Denpasar, kirati do pitimungan, pogititimungan do dewa. Ngerebong nopo nga tradisi i poindalanon do momogun Hindu id Pura Pangrebongan. Tradisi nopo diti nga koubasanan pohoroon monikid onom tulan id suang kalendar Bali ii no ontok tadau Tiwang* toi ko* Pon Redite wuku Medangsia. Koubasanan nopo nga tutupan o ralan ngaawi maso poindalanon ababayan diti tu otumbayaan o tulun ginumuan do tradisi nopo diti nga tradisi obitua. Ababayan Ngerebong komuniti timpuunan miampai sambayang id kuil.

## Sukuon
Bebandem

**Bebandem District** nopo nga kampung om watas (*kecamatan*) id Karangasem Regency, Bali, Indonesia.  Ginayo kinoyonon diti nopo nga 81.86 km2 om ontok Bancian 2010, mogigion nopo nga soginumu 45,160 tulun. Anggaran nokoimagon kawawagu (gisom pintangaan 2022) nopo nga 56,800 tulun.

## Boogian kotoinaan
Watas Bebandem nopo nga kiwaa walu kampung labus kakadayan.(*desa*) : 
*Kampung Bebandem 
*Kampung Giri Buana 
*kampung Budakeling 
*Kampung Bungaya  
*Kampung Bungaya Kangin
*kampung Jungutan 
*Kampung Macang 
*Kampung Sibetan

## Sukuon
Ujung

**Ujung** nopo nga kampung id Bali hilo Kepulauan Sunda Okoro do Indonesia. Ii nopo nga 1.8 watu mantad Kuta id kotogisan kabaatan pulau dii.

Kakadayan om kampung di osomok kaampai no Tuban (1.5&nbsp;nm), Pesanggaran (1.1&nbsp;nm), Serangan (1.6&nbsp;nm), Jimbaran (2.5&nbsp;nm) om Benoa (2.1&nbsp;nm).

Kada koborulong miampai kampung Ujung poindoros Amlapura, id nombo hilo o Istana Air Ujung.

## Sukuon
Tirta Empul

**Kuil Tirta Empul** () nopo nga kuil waig Hindu Bali i poinladsong id somok do kakadayan Tampaksiring, Bali, Indonesia. Posorili do kuil nopo di nga haro o *petirtaan* toi ko' struktur ponsuan, otutunan montok tudan waig di olidang, hinonggo ongoyon kasari do Hindu Bali montok ritual pomolidangan i otutunan sabaagi do *[[Melukat]]*. Kulam do kuil dii nopo nga' kiwaa tudan-udan hinonggo lumuyung kasari o waig di ahata. Roitan do Hindu Bali iti sabaagi do olidang toi ko' *amritha*. Tirta Empul nopo nga kirati do Tudan-udan Olidang id boros Bali. 

## Pamansayan do Kuil
Kuil Tirta Empul Temple nopo nga norubaan id posorili do tudan-udan waig tagayo maamaso di 962 A.D. maamaso do dinasti Warmadewa (Abad ko-10 gisom abad ko-14). Ngaran do kuil diti nopo nga naanu mantad do toud waig i roiton sabaagi do "Tirta Empul". Tudan-udan diti nopo nga toud montok bawang Pakerisan. Abaagi o kuil diti kumaa tolu boogian: Jaba Pura (liwang dumbangan), Jaba Tengah (liwang taatanga) and Jeroan (liwang suang). Jaba Tengah nopo nga haro 2 kulam miampai 30 poponsuon i pinungaranan do: Pengelukatan, Pebersihan and Sudamala dan Pancuran Cetik (poison).

Kuil nopo diti nga montok di Vishnu, ngaran kinorohingan Hindu do suai montok kopurimanan kumaa Narayana. 
Id sakai do nulu di pointoguang do kuil, villa nokoburu nopo nga winonsoi montok kotombuluyan di Presiden Sukarno di toun 1954. Dinondo, villa diti nopo nga nosiliu do walai tuundorongon montok tutumombului di toponsol.

## Galeri

Bali - Pura Tirta Empul (2025) - img 33.jpg|Id suang do kuil
Bali - Pura Tirta Empul (2025) - img 29.jpg|Candi bentar (spilt gateway) and an anltar with linga om yoni
Bali - Pura Tirta Empul (2025) - img 22.jpg | The natural spring pond within the temple complex
Bali - Pura Tirta Empul (2025) - img 44.jpg | Candi bentar and offering (canang sari) table at the entry to the bath
Bali - bathing (Melukat) at Pura Tirta Empul (2025) - img 01.jpg | Temple bath
File:Tirta Empul Gate.png|Gate featuring Bhoma at Tirta Empul


## Kualiti Waig
Montok kogumuan timpu, notumboyo o Tirta Empul diti sabaagi do toud waig toborisi montok ritual monso. Sundung po tu miagal di, tumanud luputan do Coconut Bali di toun 2017, monoriuk nogi o pihak kikuasa kokomoi ponosomuan waig om risiko kolidasan id Tirta Empul mantad Gianyar.

## Intangai nogi
* Balinese Hinduism
* List of Hindu temples in Indonesia

## Sukuon
Kerobokan Kaja

**Kerobokan Kaja** nopo nga iso kampung/kelurahan id suang (*watas*)  kecamatan Kuta Utara, Kabupaten Badung, Wilayah Bali, Indonesia. 

## Poskod
Poskod nopo di gunoon id Kerobokan Kaja nga 80361. Kiwaa 6 kampung/kelurahan id suang watas kecamatan Kuta Utara.

## Sukuon
  

## Noputan labus
*  Kode POS Indonesia 2012 
* Pogihuman Google
Istana Ubud

**Istana Ubud**, rasmi nopo nga Puri Saren Agung,  nopo nga iso kompleks bongunan kisajara' id Ubud, Kabupaten Gianyar Bali, Indonesia.

## Sajara'
Istana dii nopo nga tionon rasmi do paganakan diraja Ubud.

Maamaso pamanahan dau, nokotorimo i Rsi Markandya do wahyu ilahi hinonggo mananom isio do limo gundol di kigatang id lereng nuluhon id Bali, hinonggo poingkakat o kuil tama Besakih dinondo. Miampai sontinimungan tutumanud, kagayat i Rsi Markandya maya magnetik kumaa kinoyonon id gakod do nulu tanga' pulau i popokilap do babang om tenaga. Kinoyonon diti nopo nga Campuhan id Ubud id pogitongkiadan do Bawang Wos om nounsub isio do momonsoi iso kuil hiti miampai ngaran do Pura Gunung Lebah.

Ontok pamanahan dau sumusuhut id posorili do Bali, minomonsoi i Rsi Markandya do piipiro kuil toponsol di suai om minonupu isio do sistom irigison piilangan montok do landskap teres i kakal po gunoon do momumutanom dinondo. Pombontukan banjar nga tua' pomusarahan nogi di Rsi Markandya hinonggo banjar nopo nga majlis kampung di kitonggungan id suang ahal do tulun ginumuan om ugama. Mantad dii, milo boroson do i Rsi Markandya nopo nga kitonggungan kumaa guas Hindu Bali id suang bontuk di bobos ohinomod i roitan sabaagi Ugama Tirtha toi ko' ugama waig obitua.

Mantad nokito ontok abad ko-8, kasasari pantangon miampai akawas o kinoyonon Campuhan sabap no do kuasa rohani dau di agayo. Istilah Ubud nga mantad nogi do istilah ubad i kirati do ubat, sumuku kumaa woyo kolingasan tradisional mogisuusuai susumuni i poinsuni id kinoyonon dii. Kuminakap o sukod susumamba' Hindu id pitongkiadan do Bawang Wos montok sumiliu do popialat, modsu om monimung waig obitua montok upacara kuil om upacara pomolidangan.

## Kotolinahasan
Istana, id bontuk seni bina Bali dinondo nopo nga winonsoi ontok pomorintaan Tjokorda Putu Kandel (1800-1823).

Sundung ingkaa, kalapas guminogor pomogunan ontok 1917, naraag o struktur istana nga sabap ii nopo nga tionon do paganakan diraja, oruhai do noinsanangan kawagu pogulu do noukab kumaa tutumombului poinsuusuai ontok toun 1928.

Ogumu watu pinotuan i winonsoi di Gusti Nyoman Lempad (1862?–1978), songulun seniman tempatan di nointutunan. Pavilion toponsol nopo nga kosoruan papaharo do kokitanan sayau ontok timpu totuong. Ponong koibutan nopo nga haro Marajan Agung sandad, kuil peribadi paganakan diraja. Natad id dumbangan do istana nopo nga haro puun nunuk di olumis mantad Bengal om nogi gunoon sabaagi tionon do paganakan diraja.

## Sukuon
Iseh

**Iseh** nopo nga kamoung id watas Sideman, Karangasem Regency, Bali, Indonesia. Poingion om kumalaja i Walter Spies, Theo Meier om Theo Carp id kinoyonon diti. Kampung nopo diti nga pointoning do nulu Agung. Pointindohoi po o walai winonsoi di Spies id tanga do landskap nulu kitapui om nogi ranahon misimbau.

## Sukuon
Julah

**Julah** nopo nga kampung id Watas Tejakula, watas Buleleng id koibutan kosilahon Bali, Indonesia. Nosiliu kampung diti do rurubpuon abar nasional ontok toun 2008 maya susuyan suai-suai kokomoi sapi id nombo tumanud kotumbayaan mogigion Julah, sapi nopo dii nga notianan do tulun om pinolondod di.

## Sukuon
Pejeng

**Pejeng** nopo nga kampung id Bali, Indonesia, id dolungan do Bawang Petanu River. Kinoyonon diti nopo nga ponong kosilahon do Ubud id Regensi Gianyar. Iti nopo nga kinoyonon montokMoon of Pejeng, gangsa tunggal montok drum kili bobos tagayo id pomogunan. Pejeng nopo nga kinoyonon labus kakadayan miampai pananaman parai ranahon di agayo om laid.

Iti nogi nga walai montok Pura Pusering Jagat (Pura Puser Tasik), iso mantad siam koongoyon do kuil id Bali om iso i poingkakat id pintangaan do pakaya'an.

## Sukuon
Bedulu

**Bedulu**, ija'on nogi sabaagi **Bedahulu** toi ko' **Bedaulu**, nopo nga kinoyonon kisajara id Bali, Indonesia. Ii nopo nga kiikiro duo kilometer kumaa kotonobon kakadayan Gianyar do babaino.

## Sajara
Tumanud nopo tradisi sajara do Bali, nokoumbal o Bedulu nosiliu ibu kota porinta Bedahulu di agayo. Momorinta i Dalem Bedaulu do dinasti Pejeng mantad hiti, om nogi raja Bali kotohurionon i nakatahan mantad sangod  Jawa Majapahit, i buruanon di Gajah Mada ontok toun 1343. Kalaps kempen Majapahit, pinoundaliu o longkod pengadilan Bali id siriba Majapahit kumaa Samprangan di pointoning.

## Arkeologi
Sabaagi bagas istana diraja kuno, kiwaa ogumu tapak arkeologi i norubaan id suang om posorili Bedulu. Iso nopo i oponsol kopio nga kuil gua om kolam podsuon ritual id Goa Gajah, ukiran bas-relief Yeh Pulu ii dipahat id disan, om Pura Samuan Tiga, iso kuil Hindu Bali. Kinoyonon nopo Muzium Gedong Arca nga hilo.

## Sukuon
Pesanggaran

**Pesanggaran** nopo nga kampung id Bali id boogian do Pulau Lesser Sunda id Indonesia. Sinodu mantad Kuta nopo nga 3 watu. Kinoyonon nopo diti nga id boogian do kabaatan do pulau diti.

Kakadayan om kampung di bobos tosomok nopo nga kohompit no Denpasar (4.0&nbsp;nm), Pabeansanur (2.8&nbsp;nm), Sanur (2.8&nbsp;nm), Serangan (1.1&nbsp;nm) om Ujung (1.1&nbsp;nm).

## Sukuon
Monumen Bajra Sandhi

Monumen Bajra Sandhi nopo nga monumen tinggisaman do tulun ginumuan Bali id suang sajara'. Monumen dii nopo nga id dumbangan do Upis Gabenor Bali id Denpasar, Indonesia, id pulau Bali. Winonsoi o monumen dii ontok 1987 om pinoimagon di Presiden Megawati Sukarnoputri ontok 14 Mahas 2003.

## Struktur
Monumen diti nopo nga kibontuk do apat pasagi tapat, om tumanud prinsip seni bina "Tri Mandala." Haro tolu boogian:

* **Utama Mandala**, bongunan toponsol id tanga' do monumen
* **Madya Mandala**, natad id suang i monorili do *Utama Mandala*
* **Nista Mandala**, natad id labus monorili do *Madya Mandala*

Bongunan toponsol, *Utama Mandala* haro tolu timbau. Timbau id siriba, *Nistaning Utama Mandala* haro linimput pomuruanan, longkod pambasaan, om dewan kopokitanan. Id tanga' do timbau siriba nopo nga haro tasik i roitan do *Puser Tasik*. Timbau kumoiso, *Madyaning Utama Mandala* haro 33 diorama i miagal i haro id Monumen Nasional id Jakarta nga fokus kumaa tinggisaman do tulun Bali. Diorama dii nopo nga kokomoi mogisuusuai kinaantakan id suang sajara' do Bali kaampai no kerajaan Bali, kopointutunan do ugama Hindu, timpu Majapahit, kolonialisme Belanda, om tinggisaman montok kagabasan. Timbou kumoduo nopo nga liwang meditatif i haro kokitanan do panorama Denpasar.

## Sajara'
Monumen diti nopo nga winonsoi ontok toun 1987 om noukab kumaa tulun ginumuan ontok toun 2004. Monumen dii mongobi do sajara' tanaru do tinggisaman tulun Bali, ii nopo nga pencerobohan Belanda ontok toun 1906 om 1908. Mantad pencerobohan dii, noiduan ginawo o 1,000 tulun Bali, kogumuan nopo nga tulun awam kaampai no pomorinta' Bali id Badung om Tabanan. Iti nopo nga soboogian mantad 6 kohompitan Belanda id Bali, i bobos wagu. Tugu dii nopo nga mobi do tinggisaman di monorili do kolonialisme Belanda, i noruan do nokomi sabap do impohon-impohon dau loolobi no id pulau-pulau koibutan, miampai do sukuon sajara' ugama pogulu do penjajahan Belanda miagal do kopointutunan ugama Hindu.

## Sukuon
Tuban, Kuta

**Tuban, Kuta** nopo nga kampung id Kabupaten Badung, Bali, Indonesia. Haro koumatan Tutubpoon Kapal Tulud Antarabansa Ngurah Rai do hilo, miampai Kelan id kabaatan. Kelan nopo nga soboogian mantad subkawasan Tuban, Kuta Subkawasan, Badung, Bali. Tuban nopo nga miwolit id koibutan miampai Kuta, id kosilahon miampai Pelabuhan Benoa, id kabaatan miampai Jimbaran, om id kotonobon miampai Lautan Hindi.

## Zon timpu
Central Indonesia Standard Time (UTC+08:00)

## Sukuon
Marga, Tabanan

**Marga** nopo nga watas (*[[kecamatan]]*) do Tabanan Regency, Bali, Indonesia.

Poinladsong iti id Battle of Margarana, hinonggo Wira Sompomogunan Indonesia, I Gusti Ngurah Rai pinatai do tantara Belanda maamaso do Revolusi Indonesia. Id pisangadan diti, hinonggo 96 tulun indonesia napatai, pinungranan do monunuat Bali sabaagi do Puputan, miagal di toun 1906–08.

## Nuut siriba



## Sukuon

*
Mas, Bali

**Mas** nopo nga iso kampung miampai lobi kuang 6 km sinodu mantad kabaatan do Ubud, Bali, Indonesia – otutunan maya ukiran kayu. Mas nopo nga ponokowlaai montok sinanganu kawagu Galeri Nyana & Tilem. Kinoyonon diti nogi nga kinoyonon kinosusuon di Mask Carver Ida Bagus Sutarja (25 Milau 1934 – 2 Milatok 2002). Sawo disio, 'Ida Ayu Madri Yadnya Swari Dewi' om sakag disio, artis di pantangon kopio id hak diolo sondii, kakal po papaasil do koinusan di olumis id suang do I.B. Sutarja – Mask Carver- Gallery.
Samprangan

**Samprangan**, ija'on nogi sabaagi Samplangan, nopo nga kinoyonon kisajara id Bali, Indonesia. Ii nopo nga kiikiro iso kilometer kumaa kosilahon kakadayan Gianyar. Tumanud do tradisi kisajara Balinese , ii nopo nga tionon koiso dinasti raja-raja Bali mantad Jawa Majapahit Empire, i tinuridong kalapas nasaladan o Bali do tulun Jawa ontok toun 1343. Kalapas piipiro generasi, ontok kolimpupuson abad ko-14 toi ko' ko-15, numaan alanai o Samprangan sabaagi tionon diraja maya Gelgel ponong kosilahon (id watas Klungkung timpu baino). Babaino nopo, osomok no aiso bagas di nokotindohoi mantad kinoyonon istana laid dii.

## Sukuon
Negara, Bali

**Negara**  nopo nga longkod kakadayan do Regensi Jembrana id Bali, Indonesia.

## Etimologi
Negara nopo nga kirati do kakadayan id suang do boros Bali. Naanu o hogot diti mantad hogot Sanskrit, Nagara, miampai rati di miagal.

## Sukuon

## Noputan Labus
*
Realisme (inus kopokitanan)

**Realisme** id inus kopokitanan nopo nga kokomoi goos popokito do subjek di osorou id bontuk abstrak id iso aasil karya id bontuk fizikal. Suai mantad di,  realisme nogi nga kaanu monuku do kopokitanan do katapatan di poimpuno miampai aiso ahal di polisokon, iti osonong toi ko araat.

Pogibabarasan kokomoi realisme id inus kopokitanan kaanu nogi monuku do goos koundolihon do koubasanan it nokotimpuhun id Perancis maso pintanganan abad ko-19. Poomitaanan aasil karya di poinghompit do aspek diti nopo nga ii nowonsoi di Honore Daumier.

## Aasil karya

El_almuerzo,_by_Diego_Velázquez.jpg| Diego Velázquez, *mangakan tangaadau do momumutanom*, c. 1620
Brouwer,_Adriaen_-_Interior_of_a_Tavern_-_Google_Art_Project.jpg|Adriaen Brouwer, id suang *Tavern*, c. 1630
Quiringh_van_Brekelenkam_-_Interior_of_a_Tailor's_Shop_-_WGA03175.jpg|Quiringh van Brekelenkam, *id suang kadai ponombiaran*, 1653
Giacomo_Ceruti_-_Women_Working_on_Pillow_Lace_(The_Sewing_School)_-_WGA4672.jpg|Giacomo Ceruti, *monombir o tondu do bantal*, 1720s
Jean-Baptiste_Siméon_Chardin_017.jpg|Jean-Baptiste-Siméon Chardin, momolihung oo tondu do bawang, c. 1738, Alte Pinakothek.
Jean-Baptiste_Greuze_(French_-_The_Laundress_(La_Blanchisseuse)_-_Google_Art_Project.jpg|Jean-Baptiste Greuze, *momomupu kobog*, 1761
Sir_Luke_Fildes_-_The_widower_-_Google_Art_Project.jpg|Sir Luke Fildes, *The Widower*, 1876
William_Bell_Scott_-_Iron_and_Coal.jpg|William Bell Scott *basi om arang*, 1855–60


## Sukuon

## Basaan tumilombus

*  ISBN 978-0-521-27841-6 (pbk).
* 
* 

## Noputan Labus
* Article on American literary realism at the Literary Movements site
Nominalisme

**Nominalisme** nopo nga iso gana toilaan falsafah om teologi it nokoumbulai maso pintanganan abad ko-12. Nominalisme poposotol do toinsanai pomusarahan toi ko konsep sandad nopo nga kaanu monuku do ahal realiti. Toinsanai pomusarahan nopo nga aasil mantad boboroson no, ahal diti id suang latin nopo nga olohou do *nomina*. Boboroson di nopo kaka nga nokoimbulai montok uhu mongulud do kopogiususaian tongoulun. Ahal realiti nopo nga nohuyad sabaagi iso winoun di au miagal om au milo piiso'on id iso kawo konteks sandad. Sabab otumbayaan oo momomusorou maya pomusarahan diti do konsep sandad au kaanu potolinahas do iso-iso ahal id huyadan di bobos otopot. Nga tutuduk mantad Alkitab miampai Wahyu dau otorimo sabaagi iso pomusarahan di kosuku do ahal realiti sabab tu mantad Kinoringan. Iri nogi tu Nokoboros ii William om ii Gabriel Biel do waya pomusarahan diti nakaanu mangarahung di Martin Luther om tinimungan Positivisme moden do au monorimo do hak asasi sundung pia okon ko popohompit do karajaan.

## Sukuon
Idialisme

**Idealisme**  nopo nga hogot di kumoinsan koguno id gana falsafah di Leibniz maso kotimpuhunan abad ko-18. Hogot diti ginuno dau montok monuku do pomusarahan di Plato, miampai popibida aspek di do materialisme Epicurean. Woyo pomusarahan diti poposotol do pomusarahan om ideologi nopo nga katapatan id realiti. Mantad abad ko-18 gisom ko-20, hogot diti insaru gunoon montok potolinahas do falsafah. Idealisme nogi nga manahak do doktrin do toinsanai id bontuk fizikal nopo nga orotian maya pomusarahan om nogi roh. Hogot diti naanu mantad boros guas 'idea', iri no tu iso ahal toririmo haro id pomusarahan monikid tulun. Id suang gana falsafah babaino, woyo pomusarahan diti nokosuul kumoinsan di George Barkeley (1685-1753) ii nokoboros do toinsanai bontuk fizikal nopo nga haro nilai idea. Idealisme nogi nga abarasan do au kopiunung do gana koilaan teologi, sabab koilaan teologi poposondiu do toinsanai bontuk fizikal nopo nga winorun do Kinoringan. 

## Epistemologi
Tumanud huyada di Plato, Idealisme nopo nga monuku do pomogunan ii haro id pomusarahan sosongulun, mantad di pomusarahan diti poposotol do ahal-ahal di poinghompit do idea om popinraat do ahal-ahal metarial. Realiti nopo bagi do idealis nga ohuyad do psikologi, pomusarahan om au popohompit do jirim.

## Perspektif tinimungan Filasafat

* Fichte momoguno do idealisme subjektif, ii no tu poposotol do toinsanai pomusarahan iri koimbulai mantad rahung do koilaan-koilaan pointantu, om arahung nogi do taang koposion do sosongulun di momomusoro miagal ko taang moral, koingkawasan status koposion om kalalaab do toilaan. Fichte nogi nga notutunan sabaagi sosongulun di minonimpuhun do idealisme id Jerman.
* Hegel pinopoimbulai do idealisme subjektif om objektif montok popotolinahas do tesis om antitesis. Tumanud dau, idealisme it bobos mutlak nopo nga otutunan sabaagi sintesis iri no tu kopoosilan do iso pomusarahan mantad proses tesis om antitesis.
* Immanuel Kant minonghuyad do idealisme id aspek transedental toi ko idealisme kritis. Id suang pomusarahan diti, suang do koinganan nopo nga au okiro sabaagi objek, om poposotol nogi do liwang om timpu nopo nga bontuk intuisi do tulun id suang koposion.

Ogumu po filasafat suai it nakaanu monghuyad pomusarahan diolo kokomoi diti aspek idealisme, miagal ko ii Barkeley, Jonathan Edwards, Howison, Edmund Husserl, Messer om suai po.

## Idealisme id gana sastera
Id gana sastera, haro nogi oo panarabakan do pomusarahan idealisme diti, iri no tu kopolombusan do idea toi ko mesej mantad kouludan plot susuyan di sinuat. Mantad mesej diti, isai-isai ii mambasa di susuyan kaanu do idea om woyo momusorou di monunuat. Idealisme ii poinghompit kaampai do tema susuyan, miagal ko piginawaan, goos om koburuon id timpu dumontol.

## Kawo idealsime tumanud di [[Korie Layun Rampan|Korie Layun]]
Haro duo kawo idealisme, iri no tu; idealisme aktif om idealisme pasif. Idealisme aktif nopo nga iso idea di kaanu mongunsub om popoimbulai do idea suai it milo do silihon id bontuk realiti, nga idealisme pasif nopo nga, idea di milo no sorohon nga au milo do posilihon do realiti. Idealisme pasif insaru pioniton do utopia.

## Sukuon
Idia

**Idia** nopo nga koponuku do toinsanai aasil pomusarahan sosongulun maso momusorou. Insaru pioniton oo idia sabaagi iso kopokitanan di mongobi do iso-iso id bontuk abstrak. Bontuk abstrak di poinghompit nopi nga haro nogi it id bontuk do imej, iri nogi tu idia nopo nga milo nogi rotion sabaagi konsep. Ogumu filasafat di kaanu momusorou do idia nopo nga poinsuang sabaagi ahal ontologi di kosili do timpohon do ogumu ahal.

Kabaalan do momonsoi om mamarati do rati idea nopo nga iso kowowoyo do bobos tapangkal om oponsol montok toinasanai tulun. Sabaagi pongintagasan, iso-iso idea milo koimbulai maya spontan om monigowo, sundung pia au katanud do proses pomusarahan di aralom om kritikal.

## Sukuon
Aksiarchisme

**Aksiarchisme**(hogot mantad Greek: axia {ἀξία, a-ksi-a} *'value*' om  arche {ἀρχή < (verb) ἄρχω} 'kooturan') nopo nga kointayadan do metafizikal ii popohimpit do toinsanai it haro miampai nogi oo winoun, it haro montok uhu di osonong. Hogot diti pinointutun do filasafat mantad Kanada, iri no tu ii John Leslie.

## Sukuon
Boros Simbong

Id pomonuhuan tokud, **boros simbong** (Inggilis: *assembly language* toi *assembly* noopo) nopo nga' it boros abasa tulun, di tosiriba' kopio, sontimbou mantad hisok pamot om i hisok osuau tulun i tosomok mantad koyuan tokud pointopot. Iti boros ponokudan okon nopo iso boros, nga' iso kawo do boros ponokudan. Tikid guang tokud (*processor*) haro dau sondii do boros simbong, tu' tikid yolo haro do langod ponuhuan (*instruction set*) poimbida'.

Baino nopo ti nga' okuri kopio guno do monokud id boros simbong tu' kogumuan ponimpung (*compiler*) kopoworun do tinokud boros simbong lobi awasi ko' i don tinunturu. Nga', iti au kasari otopot id pisuk do labus ponokudan koubasan, ugu id ponokudan montok kakamot asabi' hiza (*time-sensitive*).

## Poomitanan
Siriba poomitanan do boros simbong RISC-V (pinosimban mantad ):


```asm
app_main:
	.equ GPIO_OUT_W1TS_REG, 0x60004008 ; 0x6000 don pangamping, 0x....4000 don GPIO, om 0x....,...C don GPIO_OUT_W1TS_REG
	.equ GPIO_ENABLE_REG, 0x60004024 ; Irad tuku saat
	.equ LED, 0b000100 ; Pomili dalat GPIO do LED id GPIO2 (D0)

	li t0, LED ; Pilio GPIO2 (D0 id gantai Seeed XIAO ESP32C3)
	li t1, GPIO_ENABLE_REG ; Pokuo nundar enable OUTPUT
	sw t0, 0(t1) ; Poopio gatang t0 id pagatadan di t1 - Poposuhu do noko-OUTPUT-enabled o GPIO2.

	li t1, GPIO_OUT_W1TS_REG ; Poopio pagatadan do SET GPIO (Komoyon do SET papakaas do gatang GPIO)
	li t0, LED
	sw t0, 0(t1) ; Posio LED
```

Hisok (*code*) diti pamasi do iso LED poingoput id dalat D0 do gantai pomorunan Seeed XIAO ESP32C3. Okito ngaai ponuhuan ugu `li`, om `sw`. Duo ponuhuan diti nopo nga' poimagon id songiyo RISC-V. Lobi pinotomod, i ponuhuan `sw` (koinibaan: `store word`) nopo nga pointomod id koruhango' `RV32I/RV64I`.
Okito nogi i tinudu (*directive*) `.equ` ii guno nopo popokomoi do togom.

### Id C
Apakai nogi boros simbong id suang do hisok C. Poomitanan id siriba' popoili `1` mantad `src` kumaa `dst` om poporuhang nogi `1` id `dst`. Iti nopo nga' roitan do **simbong suangtuku** toi *inline assembly*.


```c
int src = 1;
int dst;

asm ("mov %1, %0\n\t"
    "add $1, %0"
    : "=r" (dst)
    : "r" (src));

printf("%d\n", dst);
```


## Kogunoon
Ogumu pamot onibo sundu mamakai do boros simbong tu' au kabagal o sundu do monokodung boros akaas timbou. Somoonu, apakai nogi boros simbong poposiau do nunu katandaan, irad montok pongumbangan pandu dontuntuu (*digital signal processing*). Nung haro doliwan (*hardware*) pinotomod i lobi osiau do mongintob katandaan poimbida', somoonu lobi osiau i boros simbong gunoon moniton boros lobi akaas timbou.

## Sukuon
Kolibobog

'

**Kolibobog** nopo nga iso kawo songongi id suang do tinimungan *Lepidoptera*, miagal do kolibambang. Pomboogian nuludan Lepidoptera kumaa kolibobog om kolibambang nopo nga pomboogian di otutunan kopio, nga okon ko pomboogian do taksonomi saintifik.

## Pisuayan miampai kolibambang
Kolibambang om kolibobog nopo nga ahaur-haur kopiagalan sokiro intangan mantad sodu gisom kaanu momoborulong om milapau pokomoyon. Pisuayan fizikal tapangkal dii nopo nga okito id sesungut: kogumuan do kolibambang nopo ngaharo sesungut kifilamen agahui om kibontuk belantan id dompok, om sesungut do kolibobog nopo nga kihulu. Pisuayan suai di okito nopo nga kolibobog mamalanat do talad  dau soira mundorong om kolibambang nopo nga poinlopi miampai poinrindog id sakai do tinan maamaso mundorong. Talad do kolibobog nogi nga kiwotik do atalup moi do popouhan do lumisok id posorili, kopiadang do kolibambang di mogikaakawo wotik om okito.

Kogumuan do kolibambang nopo nga oporogot id timpu dangadau om kolibobog nopo nga oporogot id timpu totuong. 

## Kowoowoyoo

### Kagayatan kumaa binabang
Okito o kolibobog tumulud sumorili do binabang winonsoi do tulun miagal do lampung. Iso hipotesis i milo uhoton montok popotolinahas do fenomena diti nopo nga gama do kowoowoyoo pongomudian orientasi linaab (*transverse orientation*) i tumanud do jasad-jasad samawi miagal do rombituon om tulan papatantu do pisuk kakal montok monguhup do kolibobog tumulud id garis di otulid.

Jasad-jasad nopo diti nga osodu kopio mantad pomogunan gisom do aiso pisuayan do pisuk di oroso do kolibobog. Sundung po tu' miagal di, sinodu binabang winonsoi tulun nopo nga osomok miampai posorili minononsog do kolibobog montok kumilong moi do kopitindu miampai pisuk di kaanu popouhan do tumulud. Ahal diti papasabap do wayaan tumulud do kolibobog nopo nga' mongiririlit soira minsomok kumaa toud binabang.

## Galeri

Fail:Case_moth.jpg|*Case Moth* (Psychidae)
Fail:Case_moth02.jpg|*Case Moth* (Psychidae)
Fail:GiantLeopardMoth.jpg|*Giant Leopard Moth* (Arctiidae)
Fail:Rosy_Maple_Moth.png|*Dryocampa rubicunda*, *Rosy Maple Moth*
Fail:Grammia_parthenice.jpg|*Grammia parthenice*, *Tiger Moth* (Arctiidae)
Fail:Nyctemera.amica.jpg|*Nyctemera amica* (Arctiidae)
Fail:Chelepteryx.collesi.jpg|*Chelepteryx collesi* (Gray) (Anthelidae)
Fail:Chelepteryx.collesi.02.jpg|*Chelepteryx collesi* (Gray) (Anthelidae)


## Sukuon
Bawang Maliau

**Bawang Maliau** nopo nga ranting Bawang Kinabatangan id timur pogun Sabah, Malaysia. Hiti no o koiyonon do Lembangan Maliau toi ko' ointutunan sabaagi do *Maliau Basin,* iso totombuluyon do tutumombului di kawaawagu id pogun Sabah. 

Tohuri do toun 2004, pinapalabus o Jabatan Sandad Posorili o Ruputan Kualiti Sandad Posorili Malaysia 2004 ii pinapatayad do Bawang Maliau sabaagi walu bawang di olidang kopio id Malaysia. Kolidangan do bawang-bawang nopo dii nga popomilo do silihon o waig di sabaagi towud kokoriu i au nuru do rawaton. 

## Sukuon
Noumenon

Id gana falsafah, **noumenon** (/,  ; mantad boros Yunani: νoούμενον; jamak **noumena**) nopo nga monuku do ahal-ahal di au oroso do deria tulun toi ko persepsi. Pomogunoon hogot noumenon insaru gunoon sabaagi pisulakan do konsep di pokomoyon do fenomena. Immanuel Kant nakaanu popointutun om popoburu do noumenon sabaagi boogian do idealisme transendental dau. Idealisme transendental dau di nopo nga poposuul do sundung pia oilaan dati do haro pomogunan noumenon nga au yati koilo nung nunu id suang pomogunan di om nunu ahal-ahal di kohompit do pomogunan di. Id suang falsafah Kantian, konsep noumenon nopo nga insaru pioniton do ahal-ahal di au oilaan tokou do au tokou oilaan (id suang boros jerman Jerman Kant, *Ding an sich* ); 'ahal id dau'. 

## Sukuon

## Bibliografi

* 

## Link labus

*  by Paul Carus, 1852–1919
The Problems of Philosophy

***The Problems of Philosophy*** ("Kobolingkahangan id falsafah") nopo nga iso buuk sinuatan di Bertrand Russell it nokoimbulai id toun 1912; buuk diti sinuat dau sabaagi sukuon kokomoi kobolingkahangan-kobolingkahangan falsafah di otigas om osonong di gunoon. Buuk diti sinuat miampai poinlongkod do kobolingkahangan-kobolingkahangan di kaanu mongunsub do pitimbungakan di positif om kaanu mogowit do koburuon. Toinsanai suang buuk diti nopo poinghompit do gana toilaan om it au metafizik: ii no tu kodung iso-iso objek au haro, poingkuro yati mongilo ahal di nung okon ko momoguno do kamatuan. Au milo yati monorimo do kaharaan iso-iso objek id labus kodung tumanud no do data deria do poinsandad.

Russell id buuk dau diti kaanu mogowit do mamambasa montok momusorou do pomusarahan dau id toun 1910 kokomoi pisuayan do  *[[knowledge by acquaintance]]* om nogi *[[knowledge by description]]* miampai popointutun do teori-teori tapangkal mantad di Plato, Aristotle, Rene Descartes, David Hume, John Locke, Immanuel Kant, Hegel om suai-suai po montok popogirot do impohon falsafah kumaa mambasa mantad tulun tomod om tinimungan filasafat.

## Noputan labus

* The Problems of Philosophy, sebuah buku elektronik bebas di Projek Gutenberg
* Free audiobook of ''The Problems of Philosophy'', from LibriVox.
* Online Text of ''The Problems of Philosophy''
Empirisisme

**Empirisisme** nopo nga iso woyo falsafah it kaanu poposotol do toinsanai koilaan aanu mantad koinganan. Mantad di, woyo pomusarahan diti popousul do kopoilaan do koilaan kokomoi pomogunan nopo nga milo huyadon tumanud do koinganan no. Epicurus, songulun tokoh Yunani nakaanu papalaab do falsafah rasionalisme di poposotol do pacaindera nopo nga impohon do koilaan di otopot. Kopoilaan dilo nogi nga naanu sinokodung do tinimungan filasafat stoikisme, ii koboros do toinsanai tulun nokolodi miagal ko kobog topurak ii monorimo do worok montok mongowotik di pomusarahan om ginawo diolo. Wotik diti no ii kaanu momorun do imej sosongulun gisom popoimbulai do pomusarahan-pomusarahan pointantu. Epicurus om stoikisme otumbayaan do tadon koilaan nopo nga mantad koinganan om okon ko mantad pomusarahan.

Tokoh Kotonobon moden ii nakaanu popoburu do empirisisme nopo nga ii John Locke (1632-1714), ii nokoboros do toinsanai tulun nolodi miampai pomusarahan di alangga om aiso nunu-nunu pogulu olongkitan do koinganan. Woyo pomusarahan diti sinokodung nogi di David Hume (1711-1776) om ii Auguste Comte. Timpu-timpu tabantug do empirisisme nopo nga norikot maso kinoimbulayan do positifisme di pinointutun di Auguste Comte tumanud tolu teori proses sajara koulunan iri notu mantad taang teologi, tumilombus id taang metafizik om kolimpupus id taang positif. Id taang positif diti no kaaka oo iso taang di au no oponsol oo kaharaan ugama om falsafah montok sosongulun di, nga lobi otumbayaan kumaa koilaan di naanu mantad koinganan positif ii no tu mantad pancaindera. Ahapas di, nokoilmbulai no oo neo-positifisme ii popotilombus do woyo pomusarahan mantad falsafah empirisisme di Comte. Neo-positifisme diti niburu do tinimungan Vienne Circle ii minomungaran do woyo falsafah diolo sabaagi positifisme logik toi ko empirisisme logik. Koburuon falsafah positifisme id bontuk di ekstrem nakaanu pinopoimbulai do falsafah sensasionalisme, ii no tu iso woyo pomusarahan di popohimagon di indera nopo nga iso no toud koilaan di bobos totopot. Tokoh-tokoh id falsafah sensasionalisme diti nopo nga mantad id Perancis miagal ko ii Condillac (1715-1780), Helvitius (1715-1771). Id saralom monoguang do pisaapan do tinimungan rasionalis om emperisis, nokoimbulai no di kagu oo falsafah idealisme Immanuel Kant it mumbal popirolot om popiiso do roromu mantad rasionalisme om emperisisme sabaagi duo aspek di sompi migonop kumaa iso om iso. Montok di Kant, goduduo falsafah diti otopot id konteks diolo. Mantad di, Falsafah idealisme Kant nabarasan di iso raan epistemologi ii kiula osuhat, sabab naasil mantad sintesis mantad rasionalisme om empirisisme. Kant nakaanu poposotol id buuk dau, *[[Critique of Pure Reason]].*

: *Pomusarahan di aiso suang nopo nga kusung,  persepsi di ingga konsep nopo nga bolou...korotian au popokito do nunu-nunu, deria au kaanu momusorou nunu-nunu. Koilaan koimbulai soira goduduo aspek dilo kopiso.*

## Noputan labus
*
*
*
*
*Empiricist Man
Israel Hayom

***Israel Hayom*** (Boros Ibrit: יִשְׂרָאֵל הַיּוֹם, dmto. "Israel Baino") nopo nga' iso wooguan tadau-adau don Israel id boros Ibrit. Wooguan diti potongkopon tagal ragai om i wooguan di pointongkop kopio id Israel. Sinongonuan di Sheldon Adelson, songulun mongindapu', potoluod komisiwal, om tambalut kopio di Benjamin Netanyahu. Om iri no tu' atandasan wooguan diti do nadalaan popogingo di Netanyahu.

## Raung kotomuan
Tu' aiso ragai potongkopon, kipongoris tagayo o *Israel Hayom* moniton wooguan suai id Israel. Di 1 Milatok 2024, mantad ponoriukan don Taang Kootulon (*Target Group Index*), wooguan nokomoi no i tagayo id Israel ki-27.4% do papas kointangan tadau tunob, tonudon di *Yedioth Ahronoth* (22.4%), *Haaretz* (5.4%), *Maariv* (3.5%) om *Globes* (3.2%).

## Sukuon
Rasionalisme moral

**Rasionalisme moral**, toi ko ointutunan nogi sabaagi **rasionalisme kowowoyoo tosonong ''(ethics)***, nopo nga iso woyo pomusarahan id suang [[meta-etika]] lobi-lobi po id [[epistomologi etika]] it kaanu pinopousul do prinsip moral nopo nga oilaan maya panantaman om pounayan no. Piipiro tokoh di bobos ointutunan id gana sajara falsafah it ogorot poposotol om momogompi do rasionalisme moral nopo nga ii [[Plato]] om ii [[Immanuel Kant]]. Nga tokoh di bobos ointutunan id goos au kotorimo do woyo pomusarahan falsafah diti nopo nga [[David Hume]]. Id tadau baino, filasafat di kaanu momogompi do woyo falsafah diti nopo nga ii Richard Hare, Christine Korsgaard, Alan Gewirth, om Michael Smith.

== Sukuon ==


== Basaan tumilombus ==

* Gewirth, Alan (1980). *Reason and Morality.*
* Hare, Richard (1982). *Moral Thinking.*
* Hume, David (1739–1740). *A Treatise of Human Nature*, various printings.
* Hume, David (1751). *An Enquiry Concerning the Principles of Morals*, various printings.
* Kant, Immanuel (1785). *Groundwork of the Metaphysics of Morals*, various printings.
* Korsgaard, Christine (1996). *The Sources of Normativity.*
* Rosati, Connie S. (2006). "[http://plato.stanford.edu/archives/win2006/entries/moral-motivation/ Moral Motivation]," *The Stanford Encyclopedia of Philosophy*, Edward N. Zalta (ed.).
* Singer, M. G. (2008). *The Ideal of a Rational Morality*.
* Smith, Michael (1994). *The Moral Problem'', Malden, MA: Blackwell Publishing Ltd.